आइफ़ा समारोह ब्रेडफ़र्ड, लीड्स, शेफ़ील्ड, यॉर्क और हल में आयोजित किया जाएगा.

पुरस्कार समारोह के अलावा फ़िक्की-आइफ़ा बिज़नस फ़ोरम, आइफ़ा फ़िल्म उत्सव का भी आयोजन होगा. समारोह के टिकटों की बिक्री शुरू हो चुकी है.

आइफ़ा समारोह के निदेशक सब्बास जोसफ़ से ख़ास बातचीत:

भारत में पहले से ही कई फ़िल्म पुरस्कार होते हैं. आइफ़ा पुरस्कार किस मकसद से शुरु किए गए थे?



आइफ़ा पुरस्कार वर्ष 2000 में शुरू किए गए थे. इसका मकसद भारतीय सिनेमा को विदेशों में बढ़ावा देना था. विचार यही था कि भारतीय सिनेमा और भारत के बारे में जो कुछ भी अच्छा है, उसे विदेशों में भी दिखाया जाए और दूसरे देशों के साथ संबंध बढ़ाया जाए. इसलिए हर साल आइफ़ा दुनिया के अलग-अलग हिस्सों में होता है.

आइफ़ा के ज़रिए विदेशों में लोग सितारों को असल ज़िंदगी में भी देख पाते हैं. विदेशों के मीडिया से भी रूबरू होने का मौका मिलता है. 

इस सब का नतीजा ये है कि आज दक्षिण अफ़्रीका,नीदरलैंड और ब्रिटेन जैसे देशों में भी भारतीय सिनेमा पहचान बना पाया है.

सबसे दिलचस्प बात ये है कि जिस देश में आइफ़ा समारोह होता है, उसे भी आर्थिक फ़ायदा होता है- हम वहाँ पैसा लगाते हैं, पर्यटक आते हैं और कई भारतीय कंपनियों ने भी वहाँ निवेश किया है. 

आपने बात की भारतीय सिनेमा को विदेशों तक पहुंचाने की. विदेशों में भारतीय मूल के लोग तो अमूमन पहले से ही इसे देखते हैं. क्या आइफ़ा ग़ैर भारतीयों तक भी भारतीय सिनेमा को पहुँचा पाया है?

बिल्कुल. जब दक्षिण अफ़्रीका में आइफ़ा समारोह हुआ उस समय वहाँ सिर्फ़ दोपहर के शो में भारतीय फ़िल्में दिखाई जाती थीं और वो भी ऐसे इलाक़ों में जहाँ भारतीय रहते थे. लेकिन आइफ़ा के बाद पूरे दक्षिण अफ़्रीका भर के मल्टीपलेक्स में भारतीय फ़िल्में दिखाई जाने लगीं. इसी तरह नीदरलैंड में आइफ़ा से पहले भारतीय फ़िल्में रिलीज़ ही नहीं होती थीं. पर आइफ़ा के बाद वहाँ 40 फ़िल्में रिलीज़ हो चुकी हैं. ब्रिटेन में भी अगर आप जाएँगे तो फ़िल्म दर्शकों में कम से कम 25 फ़ीसदी लोग ग़ैर भारतीय मिलेंगे.

आइफ़ा यानी अंतरराष्ट्रीय भारतीय फ़िल्म एकेडमी अवार्ड. लेकिन कुछ लोगों की शिकायत है इसमें ज़्यादातर हिंदी सिनेमा को ही शामिल किया जाता है. तो उसे इंडियन फ़िल्म एकेडमी अवार्ड कहना कहाँ तक उचित है? बाकी भाषाओं को तो प्रतिनिधित्व मिलता ही नहीं है.



मैं मानता हूँ कि भारतीय सिनेमा में मलयालम,... \n\nउपरोक्त लेख के लिए मुझे एक अच्छा शीर्षक दें।
'आइफ़ा सिनेमा के लिए फ़ायदेमंद'